ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΤΡΙΤΟΥ ΤΜΗΜΑΤΟΣ
ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ
ΤΗΣ ΕΥΡΩΠΑΪΚΗΣ ΕΝΩΣΗΣ
της 6ης Ιουνίου 2016
Υπόθεση F‑87/15
Sven Matzke
κατά
Ευρωπαϊκής Επιτροπής
«Φιλικός διακανονισμός της διαφοράς – Άρθρο 91, παράγραφος 1, του Κανονισμού Διαδικασίας – Συμφωνία των διαδίκων με πρωτοβουλία του Δικαστηρίου Δημόσιας Διοίκησης – Διαγραφή»
Αντικείμενο:      Προσφυγή‑αγωγή ασκηθείσα δυνάμει του άρθρου 270 ΣΛΕΕ, το οποίο έχει εφαρμογή στη Συνθήκη ΕΚΑΕ βάσει του άρθρου 106α της Συνθήκης αυτής, με την οποία ο προσφεύγων‑ενάγων ζητεί την ακύρωση της αποφάσεως του Γραφείου Εκκαθαρίσεως Εξόδων του κοινού καθεστώτος υγειονομικής ασφαλίσεως των Βρυξελλών, της 25ης Αυγούστου 2014, περί μη παρατάσεως της αναγνωρίσεως ως σοβαρής ασθενείας της αναπηρίας που έπληξε την κόρη του προσφεύγοντος‑ενάγοντος, καθώς και της αποφάσεως της αρμόδιας για τους διορισμούς αρχής, της 5ης Μαρτίου 2015, με την οποία απορρίφθηκε η διοικητική του ένσταση, και την αποκατάσταση της υλικής ζημίας και τη χρηματική ικανοποίηση της ηθικής βλάβης που ισχυρίζεται ότι υπέστη.
Απόφαση:      Η υπόθεση F‑87/15 διαγράφεται από το πρωτόκολλο του Δικαστηρίου Δημόσιας Διοίκησης κατόπιν της συμφωνίας που επήλθε μεταξύ του S. Matzke και της Ευρωπαϊκής Επιτροπής. Οι διάδικοι φέρουν τα δικαστικά τους έξοδα κατά τα οριζόμενα στη συμφωνία τους.
Περίληψη
Υπαλληλικές προσφυγές – Φιλικός διακανονισμός της διαφοράς ενώπιον του Δικαστηρίου Δημόσιας Διοίκησης – Διαγραφή από το πρωτόκολλο
(Κανονισμός Διαδικασίας του Δικαστηρίου Δημόσιας Διοίκησης, άρθρο 91 § 1)
(βλ. σκέψη 5)